nl en fr ne de nl nl en en af nl en nl nl nl en af en af af af nl af af af af af af af af af af af af nl af af af en en en fr nl en af fr nl en af fr af en af nl en af fr nl en nl fr af en af nl en nl nl en af nl es af nl en nl nl en af en en en en
Suster van Enver Campher en vriend in spervuur – DieHoorn
Bo: Natasha Mei in ’n rolstoel saam met familie. Heel inks is haar moeder, Fytjie Mei.
Onder: Ashley Campher. Foto’s: Garnett Wicomb
“EK het om hulp geroep, maar niemand het my kom help nie. Want by ons in die straat is dit elk­een vir homself en God vir ons almal.”
So het Ashley Campher (33), die suster van Enver Campher wat daarvan aangekla word dat hy die ma van sy kind gyselaar gehou en aangerand het, Maandag in die Oudtshoorn Streekhof op vrae van die landdros geantwoord.
Streeklanddros Retha Pretorius wou van Ashley Campher weet waarom sy en haar vriend, Hermanus Jullies, nie die erg beseerde Natasha Mei (31) gehelp het nie.
Enver Campher staan tereg op klagtes van menseroof en poging tot moord, Hy het na bewering vir Mei langer as drie dae in ’n slaapkamer in die huis van sy suster toegesluit en aangerand.
Mei is nakend en bebloed op die bed in die slaapkamer aangetref nadat gemeenskapslede die huis se deur oopgetrap het om in die huis te kom.
Ashley het getuig dat haar broer die huis se sleutels by hom in die kamer gehou het en sy nie kon uitkom om hulp te gaan soek nie.
“By ons in die straat is dit elkeen vir homself en God vir ons almal,” het sy getuig.
Sy kon ook glo nie by ’n venster uitklim nie en kon nie verduidelik waarom sy nie saam met Jullies uit die huis gegaan het wanneer hy gaan werk het nie.
Jullies het getuig dat hy nie by familiesake betrokke wou raak nie.
Op ’n vraag van die landdros waarom hy nie op pad na sy werk by die polisiekantoor aangegaan het nie, was sy antwoord dat hy bang was hy kom laat by sy werk. Hy het ook nie gedink dat dit so ernstig was nie, het hy getuig.
Volgens hom sou hy sy sleutel vir Ashley gegee het indien sy daarvoor gevra het, maar het sy nie.
Volgens Ashley het haar broer en Natasha die Vrydagaand voor haar huis gesit. maar het sy hulle weggejaag omdat sy hulle nie by haar huis gesoek het nie. Hulle het egter die Saterdagaand terug­gekom en omdat albei dronk was, het sy hulle toegelaat om te gaan slaap “totdat hulle nugter is”.
Enver het egter die huis en die slaapkamer waarin hulle gaan lê het, toegesluit.
Ashley het die nag gehoor dat Natasha om hulp roep, maar kon nie by hulle uitkom nie. Sy het ont­ken dat sy ook vir Natasha geslaan het.
“Die hele Oudtshoorn ken my. Ek sal nie so iets doen nie. Ek dien die Here,” het sy getuig.
Ashley en Jullies is saam met Enver in hegtenis geneem maar weer later vrygelaat.
Volgens Natasha se moeder, Fytjie Mei, het Natasha reeds talle operasies ondergaan en is sy nou in ’n rolstoel.
Sy kan met hulle gesels, maar onthou glad nie wat met haar in die slaapkamer gebeur het nie.
Die saak is vir verdere getuienis, van ’n dokter en die ondersoekbeampte, tot 30 Julie uitgestel.
Dierevriende wil met pragkwilt geld insamel om diere in nood te help
February 9, 2017February 9, 2017
Deur Liesel le Roux ’N HANDGEMAAKTE kwilt met sowat 140 prentlappies van diere as deel daarvan, wag op ’n...
Historiese hangbrug onbepaald gesluit
September 14, 2017September 14, 2017
Deur Liesel le Roux DIE hangbrug op Oudtshoorn is Dinsdagmiddag onbepaald deur die Groter Oudtshoorn Munisipaliteit vir herstelwerk gesluit....
Kommer oor verval van Swartbergpas
February 15, 2018February 15, 2018
‘Aangeleentheid grens aan ’n toerismekrisis en ons kan dit nie toelaat’ DAAR is groot kommer in toerismekringe oor die toestand...
Moord en verkragting: Man van Ladismith skuldig bevind
October 25, 2018October 25, 2018
Deur Garnett Wicomb DIE vonnisoplegging van ’n man van Ladismith wat aan moord, verkragting en verbreking van ’n beskermingsbevel...
Deel van pad tussen Oudtshoorn en De Rust oorgebou
October 13, 2017October 13, 2017
SOWAT 1,8 km van die nuwe pad tussen Oudtshoorn en De Rust wat tans onder konstruksie is word, moet...
Joubert vrygespreek na skietdood van tiener in sy erf in 2015
March 24, 2017March 30, 2017
’N BEJAARDE inwoner van Oudtshoorn, Ben Joubert (69), is vanoggend in die Oudtshoorn Streekhof vrygespreek op ’n aanklag van moord....
Roofsaak teen tiener uitgestel
November 8, 2018November 8, 2018
Deur Angelique Erasmus DIE 18-jarige Francois van der Bergh van Oudts­hoorn moet volgende Dinsdag, 13 November, weer in die...
Streng waterbeperkings op Prins Albert na storm
April 20, 2017April 20, 2017
Deur Marlene Malan STRENG reëls en beperkings oor waterverbruik geld steeds op Prins Albert ná die storm, wolkbreuk en...
Een motor in heining, ander teen stopteken na botsing op straathoekHou jou plaas vry van Satansbos
Volg ons op Twitter
Volg ons op Instagram
Laai meerVolg ons op Instagram
©2019 Die Hoorn, Oudtshoorn. .
Log in with your credentials
Sign in Remember me Lost your password?
Reset Password I remember my details